У Вікіпедыі ёсць артыкулы пра іншых асоб з прозвішчам Касцюкевіч.
**Яўген Касцюкевіч** (нар. 19 снежня 1989, Жодзіна) — беларускі футбаліст, брамнік.

Клубная кар’ера
---------------

Выхаванец жодзінскага «Тарпеда», гуляў за дубль клуба, прыцягваўся таксама да асноўнага складу. У 2008 годзе ездзіў на прагляд у маскоўскі ЦСКА, аднак з-за выяўленых праблем са здароўем быў вымушаны вярнуцца ў Беларусь і неўзабаве завяршыў кар’еру. Застаўся працаваць у Жодзіна, пазней стаў таксама гуляць у футбол на аматарскім узроўні.

У 2015 годзе стаў працаваць у клубе «Крумкачы» трэнерам брамнікаў і відэааператарам. Пазней з-за некамплекту брамнікаў быў заяўлены за клуб у Першую лігу і неўзабаве стаў асноўным брамнікам клуба, якому дапамог выйсці ў Вышэйшую лігу. У сезоне 2016 стаў другім брамнікам «Крумкачоў» пасля Андрэя Федарэнкі. 7 мая 2016 года дэбютаваў у Вышэйшай лізе, правёўшы ўвесь матч супраць «Гарадзеі» (0:1).

Сезон 2017 пачаў у якасці другога брамніка «Крумкачоў» пасля Антона Амельчанкі, але той пазней атрымаў траўму і пакінуў каманду, што дазволіла Касцюкевічу заняць месца ў аснове. 29 ліпеня 2017 года ў матчы з «Віцебскам» (выніковы лік 2:2) адзначыўся голам пасля ўдару ад сваёй штрафной пляцоўкі, пазней у гэтым жа матчы атрымаў чырвоную картку і быў выдалены з поля.

Застаўся ў камандзе ў сезоне 2018, калі «Крумкачы» не былі дапушчаныя да ўдзелу ў Вышэйшай лізе і заявіліся ў Другую лігу. У чэрвені 2018 года з’ехаў на жыхарства ў Кітай, у верасні вярнуўся ў Беларусь і неўзабаве зноў стаў выступаць за «Крумкачы».

У студзені 2019 года падоўжыў кантракт са сталічным клубам, які змяніў афіцыйную назву на НФК. У чэрвені 2019 года пакінуў каманду.

Грамадская дзейнасць
--------------------

18 жніўня падпісаў адкрыты ліст прадстаўнікоў спартыўнай галіны Рэспублікі Беларусь з патрабаваннем прызнаць несапраўднымі выбары прэзідэнта Рэспублікі Беларусь, якія прайшлі 9 жніўня 2020 года.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2008 | дубль | Тарпеда | Сцяг Беларусі | 20 | -13 |
| 2009 | дубль | Тарпеда | Сцяг Беларусі | 12 | -7 |
| 2015 | Д2 | Крумкачы | Сцяг Беларусі | 18 | -18 |
| 2016 | Д1 | Крумкачы | Сцяг Беларусі | 4 | -4 |
| 2017 | Д1 | Крумкачы | Сцяг Беларусі | 15 | -21/1 |
| 2018 | Д3 | Крумкачы | Сцяг Беларусі | 9 | -6 |
| 2019 | Д2 | НФК | Сцяг Беларусі | 1 | -3 |
|

Зноскі
------

1. ↑  Evgeni Kostyukevich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Вратарь жодинского «Торпедо» завершил карьеру из-за проблем с сердцем
3. ↑  Евгений Костюкевич — «Мистер Жодино-2010». Его мечты — это цели. Архівавана 22 верасня 2014.
4. ↑  «Крумкачы» подписали контракт с вратарем Костюкевичем, который работает видеооператором в клубе
5. ↑  Костюкевич переезжает в Китай по семейным обстоятельствам
6. ↑  Евгений Костюкевич: «На следующей неделе приступаю к тренировкам»
7. ↑  Трачинский и Русецкий стали игроками НФК. Костюкевич, Пархачев и еще два футболиста продлили контракты
8. ↑  Костюкевич попрощался с НФК
9. ↑  «Требуем признать выборы недействительными». Более 900 спортсменов и работников отрасли подписались под открытым письмом с требованиями к власти Архівавана 20 жніўня 2020.  (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |